als_Latn dik_Latn sag_Latn
Shpërdorimi i fondeve shtetërore, duke abuzuar me tenderat për investime në komunën Stravaj të Librazhdit ka çuar në pranga kryetarin e saj Ardian Zeneli. Dy vjet me pare kjo komunë ka përvetësuar një fond prej 1 miliardë lekësh për ndërtimin e një ujësjellësi dhe te dy rrugëve në fshatin Stranik si dhe për pyllëzimin me pemë frutore të pronave të komunës. Por, pas verifikimeve nga sektori kundër krimit ekonomik dhe financiar, është zbuluar se dokumentacioni i paraqitur nga komuna Stravaj për përfitimin e këtij subvencioni ishte i falsifikuar pasi këto projekte nuk u realizuan asnjëherë. Gjatë operacionit policor “Strainiku” është arrestuar edhe Petref Vreto, administrator i firmës që ka marrë përsipër projektin. Ndërsa tre punonjës të tjerë të komunës po procedohen në gjendje të lirë. Ndaj tyre janë ngritur pese akuza dhe çështja po ndiqet nga Prokuroria e Elbasanit.
als_Latn